**ארגון התיירות העולמי** (באנגלית: **United Nations World Tourism Organization**, בראשי תיבות **UNWTO**) הוא סוכנות של האומות המאוחדות העוסק בנושאי תיירות. מטה הארגון שוכן במדריד, בספרד. ארגון התיירות העולמי אחראי לעריכת דירוג התיירות העולמי. ארגון התיירות העולמי מהווה גורם מרכזי בתחום התיירות בעולם במיוחד באיסוף נתונים סטטיסטיים על תנועת התיירות. הארגון מייצג גופי תיירות ציבוריים מרוב מדינות העולם והנתונים שהוא מפרסם מאפשרים עריכת השוואת גידול התיירות ומגמותיה בעולם כולו.

מטרות הארגון
------------

לארגון תפקיד מרכזי בקידום פיתוח תיירות אחראית, בת-קיימא ונגישה לכל, מתוך גישה מיוחדת לאינטרסים של מדינות מתפתחות.

הארגון מקדם את ישומו של "הקוד האתי העולמי לתיירות", מתוך רצון להבטיח כי המדינות החברות, יעדי התיירות ועסקי התיירות יפיקו את המירב מן היתרונות הכלכליים, חברתיים ותרבותיים שבתיירות, בעוד שימזערו ככל הניתן את ההשפעות החברתיות והסביבתיות השליליות שבתיירות.

ארגון התיירות העולמי מחויב ל"מטרות הפיתוח של המילניום" (Milennium Development Goals) שאת השגתן התחייבו 189 מדינות חברות באו"ם להגשים עד שנת 2015.

היסטוריה
--------

אזורי התיירות העולמי:
  אוסטרלאסיה
  אירופה
  אמריקה
  אפריקה
  המזרח התיכון

את ניצניו של ארגון התיירות העולמי ניתן למצוא עוד בשנת 1925 כאשר נוסד בהאג הקונגרס הבינלאומי של הארגונים הרשמיים לזרימת תיירות (International Congress of Official Tourist Traffic Associations, ר"ת ICOTT). הקונגרס הפך בשנת 1934 לאיחוד הבינלאומי של ארגוני תעמולת תיירות (International Union of Official Tourist Propaganda Organizations).

לאחר מלחמת העולם השנייה ולאור העלייה בתיירות הבינלאומית, שב והתארגן האיחוד הבינלאומי של ארגוני תעמולת תיירות, תחת השם האיחוד הבינלאומי של ארגוני הנסיעות הרשמיים (International Union of Official Travel Organizations, ר"ת IUOTO). ארגון זה פעל כארגון טכני, לא ממשלתי, והורכב מארגוני תיירות לאומיים, קבוצות בתעשיית התיירות וארגוני צרכנים. מטרותיו של ארגון IUOTO היו לא רק בקידום התיירות באופן כללי, אלא אף למצות את המיטב מן התיירות כמרכיב בסחר העולמי וכאסטרטגיה כלכלית למדינות מתפתחות.

בשלהי שנות ה-60 נוכח ארגון IUOTO בצורך בשינוי נוסף כדי לקדם את תפקידו ברמה הבינלאומית. באספה ה-20 של ה-IUOTO שנערכה בטוקיו בשנת 1967, הוכרז על הצורך ביצירת גוף בין-ממשלתי עם היכולות לפעול ברמה הבינלאומית בשיתוף פעולה עם סוכנויות בינלאומיות, ובמיוחד עם האומות המאוחדות. לאורך כל שנות קיומו קיים ה-IUOTO קשרים הדוקים עם האומות המאוחדות והועלו הצעות להפיכת הארגון לחלק מן האומות המאוחדות. אולם בסיום הכינוס הוחלט כי אף על פי שהארגון יקיים קשרים הדוקים עם ארגון האומות המאוחדות, הוא ימשיך לשמור על אוטונומיה ניהולית וכלכלית.

ארגון התיירות העולמי נוסד בסופו של יום בהמלצת האומות המאוחדות, בהחלטה 2529 של האספה ה-24 של האו"ם.

בשנת 1970 הצביעה האספה הכללית של ה-IUOTO בעד הקמת ארגון התיירות העולמי אשר יהיה מבוסס על החוקה של ה-IUOTO ולאחר שההחלטה אושררה על ידי 51 מדינות, ב-1 בנובמבר 1974 נוסד ארגון התיירות העולמי.

באספה ה-15 של הארגון בשנת 2003 החליטה המליאה להפוך את הארגון לסוכנות של האומות המאוחדות. לדברי המזכיר הכללי של הארגון, צעד זה בא כדי להגביר את המודעות העולמית לארגון ואת ההכרה לחשיבותו, זאת כדי שתיירות תתפוס את מקומה כשוות ערך לפעילויות אנושיות מרכזיות אחרות.

נכון לשנת 2008 חברות בארגון 154 מדינות בעולם. עוד משתתפים בארגון כ-350 מוסדות חינוכיים, אגודות תיירות מקומיות וגופים פרטיים. מדינת ישראל חברה בארגון התיירות העולמי החל משנת 1975.

במשך שנים שרר בלבול לעיתים תכופות בין ארגון התיירות העולמי לבין ארגון הסחר העולמי, כיוון ששני הארגונים חלקו באותן ראשי תיבות: WTO. מצב זה פסק באופן רשמי ב-1 בדצמבר 2005, כאשר האספה הכללית של ארגון התיירות העולמי אישרה את הוספת האותיות UN לתחילת ראשי התיבות של שם הארגון באנגלית וברוסית: UNWTO. בצרפתית ובספרדית נותרו ראשי התיבות של הארגון כשהיו: OMT .

המזכיר הכללי של ארגון התיירות העולמי מאז שנת 2010 הוא טאלב ריפעי, יליד ירדן, בעל תואר דוקטור בתכנון אזורי מאוניברסיטת פנסילבניה. ד"ר ריפעי ביקר בישראל פעמים רבות.

"ברומטר" התיירות העולמי
-----------------------

אחת מפעולות ארגון התיירות העולמי היא מעקב מתמיד אחר מגמות התיירות בעולם. אלה מתפרסמות במה שהארגון מכנה בשם "ברומטר" התיירות העולמי (UNWTO World Tourism Barometer).

במסגרת ה"ברומטר" מתפרסם דירוג יעדי התיירות בעולם, לפי מדינות. דירוג אחרון של מדינות מכיל נתוני תיירות לשנת 2006:

| דירוג | מדינה | תיירים נכנסיםבמיליונים |
| --- | --- | --- |
| 1 | צרפתצרפת צרפת | 79.1 |
| 2 | ספרדספרד ספרד | 58.5 |
| 3 | ארצות הבריתארצות הברית ארצות הברית | 51.1 |
| 4 | הרפובליקה העממית של סיןהרפובליקה העממית של סין  סין | 49.6 |
| 5 | איטליהאיטליה איטליה | 41.1 |
| 6 | בריטניהבריטניה בריטניה | 30.1 |
| 7 | גרמניהגרמניה גרמניה | 23.6 |
| 8 | מקסיקומקסיקו מקסיקו | 21.4 |
| 9 | אוסטריהאוסטריה אוסטריה | 20.3 |
| 10 | רוסיהרוסיה רוסיה | 20.2 |
| 11 | טורקיהטורקיה טורקיה | 18.9 |
| 12 | קנדהקנדה קנדה | 18.2 |
| 13 | אוקראינהאוקראינה אוקראינה | 17.6 (נתוני 2005) |
| 14 | מלזיהמלזיה מלזיה | 17.5 |
| 15 | הונג קונגהונג קונג הונג קונג | 15.8 |
| 16 | פוליןפולין פולין | 15.7 |
| 17 | יווןיוון יוון | 14.3 (נתוני 2005) |
| 18 | תאילנדתאילנד תאילנד | 13.9 |
| 19 | פורטוגלפורטוגל פורטוגל | 11.3 |
| 20 | קרואטיהקרואטיה קרואטיה | 11.2 |
| 21 | הולנדהולנד הולנד | 10.7 |
| 22 | מקאומקאו מקאו | 10.7 |
| 23 | הונגריההונגריה הונגריה | 9.3 |
| 24 | מצריםמצרים מצרים | 8.6 |
| 25 | דרום אפריקהדרום אפריקה דרום אפריקה | 8.4 |
| 26 | אירלנדאירלנד אירלנד | 8.0 |
| 27 | ערב הסעודיתערב הסעודית ערב הסעודית | 8.0 (נתוני 2005) |
| 28 | שווייץשווייץ שווייץ | 7.9 |
| 29 | סינגפורסינגפור סינגפור | 7.6 |
| 30 | מרוקומרוקו מרוקו | 7.5 |
| 31 | יפןיפן יפן | 7.3 |
| 32 | גאורגיהגאורגיה גאורגיה | 7.2 |
| 33 | בלגיהבלגיה בלגיה | 7.0 |
| 34 | תוניסיהתוניסיה תוניסיה | 6.5 |
| 35 | צ'כיהצ'כיה צ'כיה | 6.4 |
| 36 | קוריאה הדרומיתקוריאה הדרומית קוריאה הדרומית | 6.2 |
| 37 | ירדןירדן ירדן | 5.3 |
| 38 | בולגריהבולגריה בולגריה | 5.2 |
| 39 | אוסטרליהאוסטרליה אוסטרליה | 5.0 (נתוני 2005) |
| 40 | הודוהודו הודו | 5.0 |
| 41 | אינדונזיהאינדונזיה אינדונזיה | 4.9 |
| 42 | דנמרקדנמרק דנמרק | 4.7 (נתוני 2005) |
| 43 | ישראלישראל ישראל | 4.6 |
| 44 | בחרייןבחריין בחריין | 4.5 |
| 45 | ברזילברזיל ברזיל | 4.4 |
| 46 | ארגנטינהארגנטינה ארגנטינה | 4.2 |
| 47 | הרפובליקה הדומיניקניתהרפובליקה הדומיניקנית הרפובליקה הדומיניקנית | 4.0 |
| 48 | איחוד האמירויות הערביותאיחוד האמירויות הערביות איחוד האמירויות הערביות | 3.9 (נתוני 2000) |
| 49 | נורווגיהנורווגיה נורווגיה | 3.9 |
| 50 | פוארטו ריקופוארטו ריקו פוארטו ריקו | 3.7 |

קישורים חיצוניים
----------------

ויקישיתוף מדיה וקבצים בנושא **ארגון התיירות העולמי** בוויקישיתוף
* אתר האינטרנט הרשמי של ארגון התיירות העולמי
* ארגון התיירות העולמי, ברשת החברתית פייסבוק

* ארגון התיירות העולמי, ברשת החברתית טוויטר

* ארגון התיירות העולמי, ברשת החברתית אינסטגרם

* ארגון התיירות העולמי, ברשת החברתית LinkedIn

* ארגון התיירות העולמי, סרטונים בערוץ היוטיוב

* ארגון התיירות העולמי, באתר פליקר
* משה גלעד, שלושה כפרים ישראליים יתחרו בכפרים היפים בעולם, באתר הארץ, 19 ביוני 2022

\* UNWTO, Tourism Highlights, 2016 Edition

הערות שוליים
------------

1. ↑  UNWTO World Tourism Barometer
2. ↑  Jafari, J. (1974). Creation of the intergovernmental world tourism organization. **Annals of Tourism Research**, 2, (5), 237-245.
3. ↑  Jafari, Creation of the intergovernmental world tourism organization, 241
4. ↑  United Nations General Assembly, General assembly - twenty fourth session, 34
5. ↑  World Tourism Organization, WTO news, 2003, 3
6. ↑  Member States of the World Tourism Organization

| סוכנויות וארגונים מתמחים של האו"ם (UN Specialized Agencies) דגל או"ם |
| --- |
| ארגוני תקינה ורגולציה | הסוכנות הבינלאומית לאנרגיה אטומית (IAEA)‏1 • הארגון הבינלאומי לתעופה אזרחית (ICAO) • ארגון הימאות הבינלאומי (IMO) • איגוד הטלקומוניקציה הבינלאומי (ITU) • איגוד הדואר העולמי (UPU) • הארגון המטאורולוגי העולמי (WMO) |
| ארגונים חברתיים-כלכליים, תרבותיים והומניטריים | ארגון המזון והחקלאות (FAO) • ארגון העבודה הבין-לאומי (ILO) • ארגון החינוך, המדע והתרבות של האו"ם (UNESCO) • ארגון האו"ם לפיתוח תעשייתי (UNIDO) • ארגון התיירות העולמי (UNWTO) • תוכנית המזון העולמית (WFP)‏2 • ארגון הבריאות העולמי (WHO) • הארגון העולמי לקניין רוחני (WIPO) |
| ארגונים פיננסיים | הקרן הבינלאומית לפיתוח חקלאי (IFAD) • קרן המטבע הבינלאומית (IMF) • הבנק העולמי (WB) |
| הערות | 1 סוכנות בינלאומית אוטונומית, בעלת מעמד מיוחד באו"ם – מדווחת על פעילותה לעצרת הכללית, ועל פי הצורך למועצת הביטחון.2 אינה "סוכנות מתמחה" מבחינה פורמלית אך מהווה חלק בלתי נפרד מהאו"ם בתוקף הסכם לשיתוף פעולה עמו. |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269925705171
* BIBSYS: 90606299
* BNE: XX127705
* BnF: cb137713009 (data)
* CANTIC: a10132752
* CiNii: DA0752842X
* GND: 1053038-1
* ISNI: 0000 0001 2298 3755
* LCCN: n77011180
* NDL: 00761298
* NKC: ko2004219506
* NLA: 35805461
* NSK: 000125615
* RERO: 02-A000125801
* SUDOC: 067071120
* Trove: 1095475
* VIAF: 154696848
* WorldCat: lccn-n77011180

 |